OpenLLM-France/wikimedia huggingface dataset:
# Traversodon stahleckeri

Traversodon stahleckeri és una espècie de cinodont de la família dels traversodòntids que visqué a Sud-amèrica durant el Triàsic mitjà. Se n'han trobat restes fòssils a l'estat brasiler de Rio Grande do Sul. Es tracta de l'única espècie del gènere Traversodon. Era un traversodòntid gros i de musell curt. L'apòfisi angular de l'os dental era robusta. Les dents postcanines eren nou o deu al maxil·lar superior i vuit al maxil·lar inferior. Tenia la barra postorbitària engruixida, tot i que no tant com la de Mandagomphodon hirschsoni.

## Referències

* 1 2 Entrada «Traversodon stahleckeri» de la Paleobiology Database (en anglès). [Consulta: 20 desembre 2022].
* ↑ Liu i Abdala, 2014, p. 265.
* ↑ Hopson, 2014, p. 238.

## Bibliografia

* Hopson, J. A. «The Traversodontid Cynodont Mandagomphodon hirschsoni from the Middle Triassic of the Ruhuhu Valley, Tanzania». A: Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès). Springer, 2014, p. 233-253. DOI 10.1007/978-94-007-6841-3_14. ISBN 978-94-007-6840-6.
* Liu, J.; Abdala, F. «Phylogeny and Taxonomy of the Traversodontidae». A: Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès). Springer, 2014, p. 255-279. DOI 10.1007/978-94-007-6841-3_15. ISBN 978-94-007-6841-3.
# HMS Victory

L' HMS Victory és un vaixell britànic que va participar en la batalla de Trafalgar com a vaixell insígnia de l'almirall Horatio Nelson.
En aquest vaixell Nelson va morir com a conseqüència d'un tret de mosquet que va entrar per la seva espatlla esquerra i va baixar directament fins a les costelles, trencant-ne dues, que perforà el seu pulmó esquerre i va tallar l'artèria pulmonar, provocant una lenta mort en entrar sang al pulmó amb cada batec del cor de l'almirall.
Aquest vaixell està fondejat permanentment a la ciutat de Portsmouth com a museu. Actualment té tripulació i fins i tot capità, essent una de les peces més simbòliques del la Royal Navy per la seva importància en la seva última batalla, que donaria a Anglaterra superioritat marítima durant gairebé un segle.
El Victory com a vaixell de línia a la batalla de Trafalgar disposava de 104 canons.
* Coberta inferior: 30 canons de 32 lliures.
* Coberta mitjana: 28 canons de 24 lliures.
* Coberta superior: 30 canons de 12 lliures (llargs).
* 4a Coberta: 12 canons de 12 lliures (curts).
* Castell: 2 canons de 12 lliures (mitjans).
* Castell: 2 carronades de 68 lliures.
L'HMS Victory, continua actiu com a vaixell insígnia del segon lord del mar, i és el vaixell més antic del món en servei, amb trenta anys d'avantatge sobre l'USS Constitution. En la seva tasca com a vaixell museu, rep al voltant de 350.000 visitants l'any.

## Vegeu també

* HMS Ardent (1764)

## Galeria

* Pal major i aparell de l'HMS Victory
* Mirall de popa de l'HMS Victory
* Proa de l'HMS Victory
* HMS Victory el 1884.

## Referències

* ↑ Smith, Emily «HMS Victory: World's oldest warship to get $25m facelift» (en anglès). CNN, 05-12-2011.

## Enllaços externs

* HMS Victory - Lloc web oficial
# Pelanomodon moschops

Pelanomodon moschops és una espècie de sinàpsid extint de la família dels gèikids que visqué al sud d'Àfrica durant el Permià superior. Se n'han trobat restes fòssils a les províncies sud-africanes del Cap Occidental, el Cap Oriental i el Cap Septentrional. Es tracta de l'única espècie reconeguda del gènere Pelanomodon, que antany contenia igualment P. rubidgei. Avui en dia, es considera que hi ha una única espècie amb diferències imputables al dimorfisme sexual. Així mateix, els espècimens antigament classificats en un gènere a part, Propelanomodon, actualment es consideren formes juvenils de P. moschops.
Era un dicinodont sense ullals.

## Referències

* 1 2 Entrada «Pelanomodon moschops» de la Paleobiology Database (en anglès). [Consulta: 20 desembre 2022].
* ↑ Kammerer, Angielczyk i Fröbisch, 2015, p. e1030408-12.
* ↑ Kammerer, Angielczyk i Fröbisch, 2015, p. e1030408-1.
* ↑ Kammerer, Angielczyk i Fröbisch, 2015, p. e1030408-3.

## Bibliografia

* Kammerer, C. F.; Angielczyk, K. D.; Fröbisch, J. «Redescription of the geikiid Pelanomodon (Therapsida, Dicynodontia), with a reconsideration of ‘Propelanomodon’» (en anglès). Journal of Vertebrate Paleontology, 36, 1, 2015, pàg. e1030408. DOI: 10.1080/02724634.2015.1030408.
# Merle Frohms

Merle Frohms (Celle, 28 de gener de 1995) és una futbolista alemanya que juga com a portera al 1. Frauen-Fußball-Club Frankfurt de la Bundesliga d'ençà el 2020. És internacional absoluta amb la selecció d'Alemanya des del 2018.

## Trajectòria

Va començar la seva carrera a les categories inferiors del Fortuna Celle, on va jugar al costat dels homes, fins que el 2011 va fitxar pel primer equip del Verein für Leibesübungen Wolfsburg Frauen. Va debutar amb el Wolfsburg el 9 de desembre de 2012 contra el FSV Gütersloh.
La temporada 2012-13 va aconseguir un triplet amb el club guanyant la Bundesliga, la Copa Femenina de la DFB i la Lliga de Campions Femenina de la UEFA. La temporada 2018-19 va fitxar pel SC Freiburg, on va ser la portera titular.
Des del 2010 juga a les categories juvenils de la selecció d'Alemanya. Destaca la seva participació al Campionat Europeu Femení Sub-17 de la UEFA 2011-12, on va guanyar la final davant França i va parar dos penals a la tanda definitòria. També va guanyar la Copa del Món Femenina de Futbol Sub-20 de 2014, derrotant la selecció de Nigèria a la final per la mínima.
Va debutar amb la selecció d'Alemanya absoluta el 6 d'octubre de 2018 en la victòria per 3-1 davant la selecció d'Àustria a Essen.

## Palmarès
### Títols nacionals

| Títol | Club | País | Any |
| Bundesliga Femenina | VfL Wolfsburg | Alemanya | 2012–13 |
| Bundesliga Femenina | VfL Wolfsburg | Alemanya | 2013–14 |
| Bundesliga Femenina | VfL Wolfsburg | Alemanya | 2016–17 |
| Bundesliga Femenina | VfL Wolfsburg | Alemanya | 2017–18 |
| Copa de futbol femení d'Alemanya | VfL Wolfsburg | Alemanya | 2012-13 |
| Copa de futbol femení d'Alemanya | VfL Wolfsburg | Alemanya | 2014-15 |
| Copa de futbol femení d'Alemanya | VfL Wolfsburg | Alemanya | 2015-16 |
| Copa de futbol femení d'Alemanya | VfL Wolfsburg | Alemanya | 2016-17 |
| Copa de futbol femení d'Alemanya | VfL Wolfsburg | Alemanya | 2017-18 |

### Títols internacionals

| Títol | Club | País | Any |
| Copa Mundial Femenina de Futbol Sub-20 | Alemania sub20 | Canadà | 2014 |
| Lliga de Campions Femenina de la UEFA | VfL Wolfsburg | Anglaterra | 2012-13 |
| Lliga de Campions Femenina de la UEFA | VfL Wolfsburg | Portugal | 2013-14 |
| Campionat Europeu Femení Sub-17 de la UEFA | Alemania sub17 | Suïssa | 2012 |

## Referències

* ↑ VAVEL.com. «German national team goalkeeper Merle Frohms joins Eintracht Frankfurt» (en anglès). VAVEL, 21-07-2020. [Consulta: 1r agost 2020].
* ↑ «Framba.de - Framba.de». web.archive.org, 04-03-2016. Arxivat de l'original el 2016-03-04. [Consulta: 9 maig 2019].
* ↑ Germany, RevierSport, Essen. «Klub verpflichtet Torhüterin Frohms ab 2011» (en alemany). Reviersport, 14-10-2010. [Consulta: 9 maig 2019].
* ↑ «Sport-Club verpflichtet Merle Frohms | SC Freiburg». www.scfreiburg.com. Arxivat de l'original el 2018-08-19. [Consulta: 9 maig 2019].
* 1 2 «Merle Frohms - Spielerinnenprofil» (en alemany). DFB Datencenter. [Consulta: 9 maig 2019].
# Mahanama

Mahanama fou rei d'Anuradhapura (Sri Lanka) del 412 al 434.
Va dedicar la seva atenció a erigir edificis religiosos per anul·lar el record de l'assassinat del seu germà; va oferir tres vihares a la fraternitat d'Abhayagiri i una per a la reina que la va cedir a la Maha Vihara; també va construir hospitals. Va reparar molts temples i va contribuir al seu manteniment.
En el seu regnat el país fou visitat per un budista indi de nom Budaghosa (la veu de Buda) que va traduir el Altakhata, que només existia en singalès, al pali. Una altra visita important fou la del viatger xinès Fa Hian, que va arribar vers el 413 i que és l'autor del Foe Koue Ki ("Descripció dels regnes budistes" dedicats a Ceilan al capítols 37 i 38) que confirmen el que diu el Mahavansa. Esmenta la prosperitat de l'estat i de la ciutat d'Anuradhapura on vivien nombrosos magistrats, nobles i comerciants; descriu el clima suau sense estacions que distingeixin el temps i el gran nombre de tancs d'aigua que feien l'agricultura independent del temps; també descriu els monuments dedicats a Buda i les pedres precioses que adoren les estàtues a Anuradhapura; esmenta els arbres sagrats Bo; les cases de la capital diu que eren amples i rectes i molt boniques i bellament ornamentades; a tots els encreuaments hi havia llocs pels predicadors on les persones escoltaven les exposicions de les llei els dies vuitè, catorzè i quinzè de lluna. Fa Hian va estar a Ceilan dos anys i va dedicar el seu temps en transcriure llibres sagrats a Anuradhapura; les seves referències són totes de la capital i parla amb admiració dels edificis budistes, de les estàtues enjoiades i de les dimensions prodigioses de les dagobes; explica que va trobar no menys de cinc mil monjos a la capital dels quals 200 només en un sol monestir de muntanya i entre 50.000 i 60.000 en la resta de l'illa. Fa Hian esmenta que dues petjades de Buda, una al Pic d'Adam i una altra al nord de l'illa, eren venerades pels habitants.
Una crònica xinesa (Leang-Shoo) esmenta que a l'inici del segle V una ambaixada de Ceilan va anar a l'Índia i després a la Xina on van arribar al cap de deu anys portant una representació de Buda de jade de 1,25 metres que fou presentada a l'emperador i fou situada en un temple a Kien Kang (Nanking). A la darrera part del regnat de Mahanama una altra ambaixada va portar al emperador un model del santuari de la Dent Sagrada. Una altra ambaixada fou enviada a l'emperador Julià l'Apòstata.
Mahanama va morir el 426 després de 22 anys de regnat deixant dos fills: un anomenat Sothisena nascut d'una esposa secundària índia, que fou proclamat rei; i una noia anomenada Sangha, nascuda de la reina principal.

## Notes

* ↑ la versió pali és la emprada avui dia a Sri Lanka
* ↑ probablement Mihintale
* ↑ altura indicada a l'Enciclopèdia de Ma-Touan-Lin
* ↑ ho esmenta la història de la dinastia Sung del Nord, Shung-Shoo, llibre 97, pàg. 5

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Halže

Halže (alemany: Hals) és un poble a la Regió de Plzeň de la República Txeca. És prop de la ciutat de Tachov (alemany: Tachau). Té al voltant de 940 habitants.
La frontera occidental natural és formada pel Bosc Bohemi (Český les). Halže és un punt de partida ideal per a viatges al Bosc Bohemi i només uns quants km sud-est des de balnearis de Mariánské Lázně.

## Història

El primer document escrit que esmenta Halže és de 1479. L'església de Halže va ser construïda entre els anys 1799 – 1801.
Al segle xiv, el districte de Tachov comprenia més de cent pobles. Unes quantes batalles importants de les guerres hussites van tenir lloc per tota la regió Tachov. Més tard la regió va estar sota el govern dels Habsburg des del segle xiv. Després de la mort del rei Lluís II d'Hongria en la Batalla de Mohács el 1526, l'arxiduc Ferran d'Àustria es convertí en rei de Bohemia i Bohèmia esdevingué un estat constituent de la branca austríaca de la Dinastia dels Habsburg. El 1919, després de la Primera Guerra Mundial tota Bohèmia esdevingué el nucli del nou país, que fou anomenat Txecoslovàquia.
La regió de Tachov va caure en mans d'Alemanya el 1938. Després de l'Acord de Múnic el 1938, les regions de la frontera de Bohemia habitades predominantment per alemanys ètnics (els Sudetenland) van ser annexionats a l'Alemanya; aquest fou l'únic moment en tota la seva història que el territori va estar dividit.
En 1946, molts habitants germanòfons, la majoria en el poble de Hals i la totalitat de l'àrea de Tachov, van ser expulsats. Després de la guerra, la zona només es va repoblar en part.
Després de la Revolució de Vellut (1989) les companyies alemanyes començaren a fer funcionar fàbriques per fer ús del treball barat en l'àrea de Tachov.

## Altres ciutats en la miniregió de Tachov

* Konstantinovy Lázně, Rozvadov, Stříbro, Kladruby, Trpisty, Milíře, Tachov.

## Enllaços externs

* Lloc web oficial (en txec)
* Lloc web no oficial amb una foto de l'església
* Informació sobre Halže Arxivat 2005-03-02 a Wayback Machine.
* Registres eclesiàstics a la parròquia de Hals
# Sant Pèire de Ròcha-sauva

Saint-Pierre-la-Roche és un municipi francès situat al departament de l'Ardecha i a la regió d'Alvèrnia-Roine-Alps. L'any 2007 tenia 52 habitants.

## Demografia
### Població

El 2007 la població de fet de Saint-Pierre-la-Roche era de 52 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 18 eren l'habitatge principal de la família, 5 eren segones residències i 1 estava desocupat. 23 eren cases i 1 era un apartament. Dels 18 habitatges principals, 14 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia una cambra, 1 en tenia dues, 2 en tenien tres, 4 en tenien quatre i 10 en tenien cinc o més. 12 habitatges disposaven pel capbaix d'una plaça de pàrquing. A 3 habitatges hi havia un automòbil i a 13 n'hi havia dos o més.

## Economia

El 2007 la població en edat de treballar era de 30 persones, 23 eren actives i 7 eren inactives. De les 23 persones actives 21 estaven ocupades (12 homes i 9 dones) i 2 estaven aturades (1 home i 1 dona). De les 7 persones inactives 2 estaven jubilades, 4 estaven estudiant i 1 estava classificada com a «altres inactius».

### Activitats econòmiques

L'any 2000 a Saint-Pierre-la-Roche hi havia 9 explotacions agrícoles que ocupaven un total de 660 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Saint-Pierre-la-Roche a l'INSEE.
* Évolution et structure de la population Fitxa amb el detall de dades de Saint-Pierre-la-Roche a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Andrés Jaque

Andrés Jaque (Madrid, 1971) és un arquitecte espanyol que explora amb el seu treball el paper de l'arquitectura en la construcció de les societats. El 1998 es titula com arquitecte per l'Escola Tècnica Superior d'Arquitectura de Madrid, any en què va rebre el Tessenow Stipendiat de l'Alfred Toepfer Stiftung FVS, que el va portar a residir fins al 2000 a Berlín i Dresden, com a investigador resident de la fundació. L'any 2000 fundarà l'estudi Andrés Jaque Arquitectes. La seva obra ha estat exposada a la Biennal de Venècia, en la Biennal de Gwangju 2011, al Schweizerisches Architekturmuseum de Basilea, en la Cité de l'Architecture et du Patrimoine (París) o a l'Institut Valencià d'Art Modern, IVAM.
Andrés Jaque és un dels més significatius representants de la jove arquitectura desenvolupada en les darreres dècades a la Unió Europea. Unes generacions que han substituït l'interès per l'estil i la forma per un compromís amb la dimensió social de l'arquitectura. El seu treball s'exposa i forma part de la col·lecció del MoMA Museum of Modern Art de Nova York, la instal·lació ray Home Home va ocupar l'espai central del Palazzo de la Biennale di Venezia 2010 i l'any 2011 va realitzar "Sweet Parliament Home" per a la Bienal de Gwangju.

## Referències

* ↑ 7 ª i 12 ª Mostra Internazionale di Architettura. La Biennal de Venècia
* ↑ "As Found", Schweizerisches Architekturmuseum (Basilea) 2007
* ↑ "Construir, habitar, pensar". Institut Valencià d'Art Modern. València 2008.
* ↑ Generalitat de Catalunya
# Deccanolestes

Deccanolestes és un gènere extint de mamífers de la família dels adapisoricúlids que visqueren al subcontinent indi durant el Cretaci superior. Se n'han trobat restes fòssils a l'Índia (Andhra Pradesh i Madhya Pradesh). A gener del 2023 se'n reconeixien tres espècies. La seva presència al Cretaci de l'Índia fa pensar que en aquest període els tribosfènides ja devien estar prenent el lloc dels mamífers arcaics dels continents meridionals, com ara els gondwanateris.

## Referències

* 1 2 Entrada «Deccanolestes» de la Paleobiology Database (en anglès). [Consulta: 3 gener 2023].
* ↑ G. V. R. Prasad, O. Verma, E. Gheerbrant, A. Goswami, A. Khosla, V. Parmar i A. Sahni. 2010. «First mammal evidence from the Late Cretaceous of India for biotic dispersal between India and Africa at the KT transition». Comptes Rendus Palevol., 9: 63-71.
* ↑ Krause, 2001, pàg. 497

## Bibliografia

* Krause, D. W. 2001. «Fossil molar from a Madagascar marsupial» (cal subscripció). Nature 412: 497-498.
# Jessica von Bredow-Werndl

Jessica von Bredow-Werndl (Rosenheim, 16 de febrer de 1986) és una genet alemanya que competeix en la modalitat de doma.
Von Bredow-Werndl es va classificar per a la final de la Copa del Món de Doma 2014 a Lió després d'haver acabat quarta en el rànquing de la Lliga d'Europa Occidental. Va guanyar la fase de classificació de la Lliga d'Europa Occidental a Göteborg durant la temporada 2013/2014. A la final celebrada al centre d'exposicions de Lió va acabar setena.
L'any següent va competir a les següents finals de la Copa del Món el 2015 a Las Vegas, Nevada. Aquesta vegada va quedar tercera, aconseguint un podi, amb una puntuació per sobre del 80%. Von Bredow-Werndl va defensar amb èxit el seu tercer lloc a la següent edició de la final de la Copa del Món el 2016.
Va guanyar una medalla d'or en el Campionat Mundial de Doma de 2018 i nou medalles en el Campionat Europeu de Doma entre els anys 2015 i 2023.
Ha participat en diferents Jocs Olímpics d'Estiu, obtenint quatre medalles, dues d'or a Tòquio 2020 amb la seva euga Dalera, anotant un 91,732% en l'estil lliure individual, en les proves individual i per equips (juntament amb Dorothee Schneider i Isabell Werth), i dos d'or a París 2024, individual i per equips (amb Frederic Wandres i Isabell Werth).

## Palmarès internacional

Doma :
| Hipica Jocs Olímpics ||||
| Any | Lloc | Medalla | Categoría |
| 2020 | Tokio Japó | 1 | Individual |
| 2020 | Tokio Japó | 1 | Por equipos |
| 2024 | París França | 1 | Individual |
| 2024 | París França | 1 | Por equipos |
| Campionats Mundials ||||
| Any | Lloc | Medalla | Categoría |
| 2018 | Tryon Estats Units | 1 | Per equips |
| Campionat Europeu de Doma ||||
| Any | Lloc | Medalla | Categoría |
| 2015 | Aquisgrán Alemanya | 3 | Per equips |
| 2019 | Róterdam Països Baixos | 1 | Per equips |
| 2019 | Róterdam Països Baixos | 3 | Individual (lliure) |
| 2021 | Hagen Alemanya | 1 | Individual (especial) |
| 2021 | Hagen Alemanya | 1 | Individual (lliure) |
| 2021 | Hagen Alemanya | 1 | Per equips |
| 2023 | Riesenbeck Alemanya | 1 | Individual (especial) |
| 2023 | Riesenbeck Alemanya | 1 | Individual (lliure) |
| 2023 | Riesenbeck Alemanya | 2 | Per equips |

## Referències

* ↑ «Jessica von Bredow-Werndl». teamdeutschland.de, 24-09-2021. Arxivat de l'original el 2021-09-24. [Consulta: 6 agost 2024].
* ↑ Phelps, Mary. «Germany's Jessica von Bredow-Werndl Wins Reem Acra Qualifier in Gothenburg» (en anglès americà). horsesdaily.com, 02-03-2014. [Consulta: 6 agost 2024].
* ↑ «Von Bredow-Werndl, Jessica: Athlete Performance». FEI Database. [Consulta: 6 agost 2024].
* ↑ «Jessica von Bredow-Werndl». olympedia.org. [Consulta: 6 agost 2024].
* ↑ «Jessica von Bredow-Werndl». olympiandatabase.com. [Consulta: 6 agost 2024].
# Manavazian

Els Manavazian o Manavaz (en armeni Մանավազյան) van ser una família de nakharark d'Armènia que va governar a Mantziciert, una ciutat fortalesa a l'alta vall de l'Arsànies al nord dels dominis dels Bznuni i a l'est dels dominis dels Apahuni. Tant les dinasties dels Manavazian com les dels seus veïns Bznuni i Apahuni són considerats dinasties hagianes és a dir urartianes o almenys de temps immemorial.
La dinastia hauria desaparegut a mitjan segle iv en les lluites amb els seus parents els Vorduní, però una dinastia armènia governava a Malazgird fins vers el 771. Després d'aquesta data el territori va quedar en poder dels àrabs qaisites que van crear un emirat.

## Referències

* ↑ Grousset. Histoire de l'Arménie des origines à 1071, Paris, Payot, 1947, p. 129, citant a Faust de Bizanci, Histoire de l'Arménie, livre III, cap. IV
# Iris Falcón

Iris Rocío Falcón Lurita (1 de novembre de 1973) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 1996 a Atlanta i en els de 2000 a Sydney i en el Campionat del Món de voleibol femení disputat al Japó en 1998.

## Referències

* ↑ Women and sport in Latin America. ISBN 9781317565734.
* ↑ «Iris FalcÃ³n Bio, Stats, and Results» (en anglès). Arxivat de l'original el 2012-11-05. [Consulta: 27 desembre 2017].
# Dicynodontoides

Dicynodontoides és un gènere de sinàpsids extints de la família dels kingòrids que visqueren al supercontinent de Gondwana durant el Permià superior. Se n'han trobat restes fòssils a l'Índia, Malawi, Sud-àfrica, Tanzània i Zàmbia. Tenien el crani ovalat i el musell ample. Els ullals típics dels dicinodonts són més petits o fins i tot estan absents. Alguns elements de l'esquelet postcranial estan molt especialitzats en comparació amb altres dicinodonts.

## Referències

* ↑ Entrada «Dicynodontoides» de la Paleobiology Database (en anglès). [Consulta: 5 gener 2022].